Diari Oficial de la Generalitat Valenciana


Sumari del DOGV 2913, del 21-01-1997 (1997/867365)

RESOLUCIÓ de 10 de gener de 1997, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord singularitzat que desplega el conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2913

Data del DOGV
:   21-01-1997

Secció del DOGV
:   ALTRES DISPOSICIONS

Número del document
:   1997/867365


Data del document
:   10-01-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 10 de gener de 1997, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord singularitzat que desplega el conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo. [97/L5207]  
Subscrit, després de la tramitació reglamentària, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, el dia 27 de setembre de 1996, un acord singularitzat que desplega el conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0761/96, i que figura com a annex d'aquesta resolució.  
València, 10 de gener de 1997.- La directora general del Secretariat del Govern: Catalina Escuín Palop.  
Acord singularitzat que desplega el conveni de cooperació signat el 26 de setembre de 1987, entre la conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo  
València, 27 de setembre de 1996  
Reunits  
D'una banda, la consellera de Cultura, Educació i Ciència, Marcela Miró Pérez, per raó de les facultats que li atorga el conveni marc subscrit entre la Generalitat Valenciana i la Universitat Internacional Menéndez Pelayo (d'ara endavant UIMP) el 26 de setembre de 1987,  
I, d'altra, el Sr. José Luis García Delgado, rector magnífic de la Universitat Internacional Menéndez Pelayo, i en el seu nom i representació, i d'acord amb les atribucions que té conferides per Reial Decret 1920/1995, de 24 de novembre (BOE núm. 282, de 25 de novembre de 1995).  
Acorden  
Primer. Organitzar els dos cursos que figuren a continuació, destinats a la formació permanent del professorat que presta els seus serveis en centres públics i privats concertats de la Comunitat Valenciana:  
- Les drogues i el SIDA, un enfocament educatiu. El director d'aquest curs serà el professor Vicente Villar Amigó. Aquest curs es realitzarà entre els dies 1 i 5 de juliol amb una duració de 30 hores.   
- L'educació en valors: la vida moral i la reflexió ètica. La directora d'aquest curs serà la professora Adela Cortina. El curs es realitzarà des d'octubre de 1996 fins maig de 1997 amb una duració de 100 hores.  
Segon. La UIMP es responsabilitza de la programació, el control i el desenvolupament dels cursos abans esmentats.  
Tercer. La Conselleria de Cultura, Educació i Ciència lliurarà a la UIMP, per a la realització d'aquests cursos, la quantitat de 2.750.000 pessetes a càrrec de la línia pressupostària 404/000/96 del programa 421.30 de l'exercici de 1996, distribuïda de la manera següent:  
- Les drogues i el SIDA, un enfocament educatiu: 1.750.000 pessetes.  
- L'educació en valors: la vida moral i la reflexió ètica: 1.000.000 pessetes.  
Quart. El lliurament del 40% d'aquesta quantitat s'efectuarà a la signatura d'aquest acord singularitzat i el 60% restant quan la UIMP trameta la memòria acadèmica i la memòria econòmica de cadascun dels cursos.  
Els ingressos es realitzaran al compte corrent número 0828574414 oberta a nom de la Universitat Internacional Menéndez Pelayo, Secció d'Organismes Autònoms, en l'oficina principal (codi d'agència 0001) del Banc d'Espanya (codi de banc 9000), al carrer Alcalá, núm. 50, de Madrid.  
Aquesta subvenció permetrà, per a cada curs, el finançament de les despeses derivades de la seua realització, com per exemple: honoraris, allotjament, desplaçaments, restauració, direcció del curs, serveis reprogràfics i similars.  
Per al reconeixement de les obligacions de pagament, la UIMP haurà d'aportar les minutes i factures que acrediten la realització material de les despeses efectuades. Aquests justificants, que constituiran la memòria econòmica, es presentaran junt a la memòria acadèmica davant el Servei de Formació del Professorat de la Conselleria de Cultura, Educació i Ciència, sense perjudici que en cap cas no puguen presentar-se amb posterioritat al dia 30 de novembre de 1996.  
Cinquè. La Conselleria de Cultura, Educació i Ciència, mitjançant addenda a aquest acord, fixarà la quantitat necessària per a sufragar les despeses del curs L'educació en valors: la vida moral i la reflexió ètica corresponents a l'any 1997, d'acord amb les previsions contingudes en la respectiva llei de pressupostos.  
Sisè. En finalitzar els cursos, la UIMP presentarà les corresponents memòries acadèmiques. Aquestes inclouran els apartats següents: objectius, programa i l'avaluació que del curs fan els assistents i la direcció. Així mateix, s'adjuntarà la relació de professors amb dret a certificació.  
Setè. Aquest acord singularitzat entrarà en vigor el mateix dia de la signatura i finalitzarà quan ambdós organismes hauran complert allò que han acordat.  
I, perquè així conste i tinga els efectes oportuns, signen aquest acord singularitzat, que s'estén en tres exemplars, en el lloc i la data indicats en l'encapçalament.  
La consellera de Cultura, Educació i Ciència,  
Marcela Miró Pérez  
El rector de la Universitat Internacional Menéndez Pelayo,  
José Luis García Delgado